Vilnius, 2020 m. sausio 16 d.

# „Lidl“ atidarė parduotuvę Trakų Vokėje

# Plėtrą Lietuvoje tęsiantis prekybos tinklas „Lidl“ metus pradėjo atidarydamas naują parduotuvę. Ketvirtadienio rytą tinklo parduotuvė duris atvėrė Trakų Vokėje. Naujoji parduotuvė pirkėjų lauks adresu J. Tiškevičiaus g. 17. Šiuo metu bendras „Lidl“ parduotuvių skaičius Lietuvoje jau siekia 48.

# Naujosios „Lidl“ parduotuvės laukę Trakų Vokės gyventojai itin gausiai ankstų rytą susirinko į atidarymo šventę. Atidarymo rytą pirkėjai buvo vaišinami spurgomis bei karštais gėrimais, parduotuvėje laukė ir produktų degustacijos.

# Nauja standartinio dydžio „Lidl“ parduotuvė įsikūrė patogioje vietoje tiek Trakų Vokės gyventojams, tiek pravažiuojantiems. Parduotuvė yra šalia pagrindinio magistralinio kelio Vilnius–Trakai ir Vilnius–Alytus–Druskininkai.

# Atidarant naują parduotuvę taip pat buvo prisidėta ir prie miesto infrastruktūros gerinimo. „Lidl“ prisidėjo prie J. Tiškevičiaus ir Galvės gatvių sankryžos rekonstrukcijos, kurioje buvo atnaujinti šviesoforai. Netoli naujosios parduotuvės esanti J. Tiškevičiaus g. atkarpa buvo praplėsta iki trijų eismo juostų. Šis sprendimas padės žymiai sumažinti eismo spūstis rytinio piko metu bei patogiau išvažiuoti iš J. Tiškevičiaus į Galvės g. Atsižvelgiant į pėsčiųjų patogumą, „Lidl“ prisidėjo ir prie pėsčiųjų perėjos atnaujinimo per J. Tiškevičiaus gatvę.

# Naujoje parduotuvėje įrengta ekostotelė su taromatais, talpomis popieriaus, plastiko bei kitoms atliekoms, baterijoms ir smulkiai elektros įrangai. Pirkėjai taip pat turės galimybę prisidėti prie dvejus metus vykdomo „Lidl“ paramos projekto „Už saugią aplinką mūsų vaikams“. Grąžinant užstato sistemos ženklu pažymėtas pakuotes į taromatus visose „Lidl“ parduotuvėse, sukauptą užstatą keliais mygtukų paspaudimais galima skirti vaikų dienos centrus valdančioms organizacijoms. Bendrovė, savo ruožtu, gyventojų paaukotų pinigų sumą padvigubina. Per dvejus projekto metus paramos vaikų dienos centrams buvo surinkta už daugiau nei 100 tūkst. eurų.

Parduotuvė Trakų Vokėje – 48-oji „Lidl“ parduotuvė Lietuvoje. Šiuo metu „Lidl“ parduotuvės veikia Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine bei Šilutėje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt